גבר בן 70 נפצע הבוקר (שני) באורח קל בפיגוע דקירה ברחוב יפו, ליד שוק מחנה יהודה שבירושלים. שתי המחבלות - נערות פלסטיניות בנות 14 ו-16 ממזרח העיר שהגיעו לשוק חמושות במספריים וניסו לדקור את העוברים והשבים, נורו על ידי שוטר שזיהה את המתרחש. אחת מהן נהרגה, ושנייה נפצעה קשה. מאבטח בן 27, שרץ כדי לסייע בנטרול המפגעות, נפצע ככל הנראה אף הוא מהירי ומצבו קל. צוותי מד"א העניקו טיפול גם לכמה אנשים שלקו בחרדה.



הדקור, פלסטיני תושב בית לחם, שנפצע בראש ובגב, והמאבטח, שסובל מפצע ירי בידו, פונו לבית החולים הדסה עין כרם. הם אושפזו ביחידת הטראומה של בית החולים. שתי המחבלות הן בנות דודות תושבות קלנדיה שמצפון לירושלים, ומחזיקות בתעודת זהות ישראלית.



גל טרור - עוד כותרות

500 נעצרו, אבל הטרור ממשיך לגאות: בצבא חוששים מפיגועים ממוסדים

הדר נרצחה שבועיים אחרי שחזרה מטיול בהודו: "אהבה את החיים ואת הארץ"

מתנחלים וחברי קואליציה הפגינו: "שערבים לא יסעו בצירי הפיגועים"